
Predlog odloka
Na podlagi 74. člena Zakona o prostorskem načrtovanju (Uradni list RS, št. 33/07, 70/08- ZVO-1B, 108/09, 80/10-ZUPUDPP (106/10-popr.), 43/2011-ZKZ-C), 29. člena Zakona o lokalni samoupravi (Uradni list RS, št. 94/2007 – UPB2, 76/08, 79/09), 17. člena Uredbe o vsebini programa opremljanja stavbnih zemljišč (Uradni list RS, št. 80/07), Pravilnika o merilih za odmero komunalnega prispevka (Uradni list RS, št. 95/07) ter 16. člena Statuta Občine Komen (Uradni list RS, št. 80/09) je Občinski svet Občine Komen na ___. seji dne _______ sprejel

ODLOK

o programu opremljanja stavbnih zemljišč za območje izgradnje kanalizacije in čistilne naprave v naselju Komen
I. SPLOŠNE DOLOČBE

1. člen

(predmet odloka)
S tem odlokom se sprejme program opremljanja stavbnih zemljišč za območje izgradnje kanalizacije in čistilne napravev naselju Komen (v nadaljevanju: program opremljanja).

Odlok o programu opremljanja in merilih za odmero komunalnega prispevka za območje Občine Komen (Uradni list RS, 121/08, 25/2009) in Odlok o programu opremljanja stavbnih zemljišč za območje opremljanja »Komunalna infrastruktura Komen – jug« v Občini Komen (Uradni list RS, 42/08) se še naprej uporabljata za izračun in odmero komunalnega prispevka za vse ostale vrste komunalne opreme, razen za kanalizacijsko omrežje.

2. člen

(vsebina programa opremljanja)

S programom opremljanja se opredeli gradnja komunalne opreme, določi obračunsko območje, časovni načrt gradnje, finančno konstrukcijo opremljanja in z izračunom povezane parametre ter prikaže obremenitev zavezancev za plačilo komunalnega prispevka.
Program opremljanja vsebuje:

· splošni del programa opremljanja,

· prikaz komunalne opreme pred in po izvedbi kanalizacije,
· prikaz investicije v gradnjo nove komunalne opreme,

· časovni načrt izgradnje,

· podlage za odmero komunalnega prispevka in
· grafični prikaz obračunskega območja.

3. člen

(razlog za sprejem programa opremljanja)

Program opremljanja je podlaga za odmero komunalnega prispevka za zgrajeno kanalizacijsko omrežje s čistilno napravo, ki ga zavezanec plača občini.

Komunalni prispevek se odmeri:
· na zahtevo zavezanca ob izdaji gradbenega dovoljenja ali ko upravna enota v zavezančevem imenu poda obvestilo o popolnosti vloge za pridobitev gradbenega dovoljenja;
· za obstoječe objekte se komunalni prispevek odmeri zaradi izboljšanja parcele s komunalno opremo, na zahtevo zavezanca ali po uradni dolžnosti.

4. člen

(obračunsko območje)

Obračunsko območje programa opremljanja je eno in obsega območje naselja Komen, kot je opredeljeno v grafični prilogi k programu opremljanja. To je hkrati tudi območje, na katerem se zagotavlja priključevanje na kanalizacijo oziroma območje njene uporabe.

II. PRIKAZ OBSTOJEČE IN PREDVIDENE KOMUNALNE OPREME
5. člen

(obstoječa in predvidena komunalna oprema)
Področje opremljanja pred začetkom gradnje (l. 2007) ni imelo zgrajenega javnega kanalizacijskega omrežja. To bo v celoti zaključeno z izgradnjo zadnje (pete) faze sistema. Podrobnosti so navedene v projektni dokumentaciji izdelovalca Krasinvest d.o.o. iz Sežane.

III. INVESTICIJA V GRADNJO KOMUNALNE OPREME
6. člen

(skupni in obračunski stroški investicije)

Skupni stroški za gradnjo kanalizacijskega omrežja in čistilne naprave znašajo 3.298.333 EUR. Obračunski stroški so glede na skupne stroške znižani za sredstva Službe vlade RS za lokalno samoupravo in regionalno politiko (SVLR) in Evropskega sklada za regionalni razvoj (ESRR) in znašajo 1.019.475 EUR.

7. člen

(časovni načrt)

Izgradnja zadnje V. faze kanalizacijskega omrežja in omrežja na območju Komen-jug je v zaključni fazi in se bo končala najkasneje do junija 2012. Prve štiri faze so že končane.

IV. PODLAGE ZA ODMERO KOMUNALNEGA PRISPEVKA

8. člen

(izračun komunalnega prispevka)

Komunalni prispevek se obračuna po formuli:

KPij = (Aparcela x Cpij x Dp) + (Kdejavnost x Atlorisna x Ctij x Dt)

pri čemer zgornje oznake pomenijo:
KPij =  
znesek dela komunalnega prispevka, ki pripada posamezni vrsti komunalne opreme na posameznem obračunskem območju

Aparcela = 
površina parcele
Cpij = 
obračunski stroški, preračunani na m2 parcele na obračunskem območju za posamezno vrsto komunalne opreme

Dp = 

delež parcele pri izračunu komunalnega prispevka

Ctij = 
obračunski stroški, preračunani na m2 neto tlorisne površine objekta na obračunskem območju za posamezno vrsto komunalne opreme

Atlorisna = 
neto tlorisna površina objekta
Dt = 

delež neto tlorisne površine objekta pri izračunu komunalnega prispevka

Kdejavnost = 
faktor dejavnosti

i =

posamezna vrsta komunalne opreme

j =

posamezno obračunsko območje

9. člen

(merila za odmero komunalnega prispevka)

Merila za odmero komunalnega prispevka so:

– površina stavbnega zemljišča, 

– neto tlorisna površina objekta, 

– opremljenost stavbnega zemljišča s komunalno opremo, 

– namembnost objekta in 

– izboljšanje opremljenosti stavbnega zemljišča s komunalno opremo.

Program opremljanja za potrebe odmere komunalnega prispevka določa:

Razmerje med deležem parcele in deležem neto tlorisne površine je Dpi : Dti = 0,3 : 0,7,
Faktorje dejavnosti glede na vrsto objekta se povzame iz Odloka o programu opremljanja in merilih za odmero komunalnega prispevka za območje Občine Komen (Uradni list RS, 121/08, 25/09).

Površina parcele se za objekte, za katere je potrebno pridobiti gradbeno dovoljenje, povzame iz projekta za pridobitev gradbenega dovoljenja. 
Če podatka o površini parcele iz prejšnjega odstavka ni mogoče pridobiti, se parcela določi kot stavbišče objekta, ki se pomnoži s faktorjem 1,5.

Neto tlorisna površina objekta se za objekte, za katere je potrebno pridobiti gradbeno dovoljenje, izračuna po standardu SIST ISO 9836 tako, da se povzame iz projekta za pridobitev gradbenega dovoljenja. 
Če podatka o neto tlorisni površini objekta ni mogoče pridobiti na način iz prejšnjega odstavka, se le-tega pridobi iz uradnih evidenc Geodetske uprave Republike Slovenije.

Kadar neto tlorisne površine objekta ni mogoče izračunati oziroma določiti, se komunalni prispevek odmeri le od površine parcele, ki se jo pomnoži s faktorjem 2,0.

10. člen

(obračunski stroški na enoto mere)

Obračunski stroški izgradnje kanalizacije in čistilne naprave iz 6. člena preračunani na površino parcel oziroma neto tlorisno površino objektov so sledeči:
Tabela: obračunski stroški za kanalizacijsko omrežje s čistilno napravo
	Vrsta komunalne opreme
	Cp(ij) 
(EUR/m2)
	Ct(ij) 
(EUR/m2)

	Kanalizacijsko omrežje s čistilno napravo
	12,876
	13,770


11. člen

(indeksiranje stroškov opremljanja)
Komunalni prispevek se na dan odmere indeksira ob uporabi povprečnega letnega indeksa cen za posamezno leto, ki ga objavlja Združenje za gradbeništvo v okviru Gospodarske zbornice Slovenije, pod »Gradbena dela – ostala nizka gradnja«. Indeksira se obdobje od dneva uveljavitve odloka do dneva izdaje odločbe.
12. člen

(plačilo komunalnega prispevka)

Komunalni prispevek se odmeri v enkratnem znesku, pri čemer je komunalni prispevek potrebno plačati v roku 30 dni po pravnomočni odločbi. 
Upravičence, način plačevanja ter primere v katerih se komunalni prispevek lahko plačuje na obroke, določi občinski svet z ustreznim splošnim aktom.

Glede oprostitev in olajšav po tem programu opremljanja veljajo določila 15. člena Odloka o programu opremljanja in merilih za odmero komunalnega prispevka za območje Občine Komen (Uradni list RS, 121/08, 25/09). 
V. PREHODNE IN KONČNE DOLOČBE
13. člen

Postopki za odmero komunalnega prispevka, začeti pred veljavnostjo tega odloka, se končajo po do tedaj veljavnih predpisih.

14. člen

(dostop do podatkov )

Program opremljanja vključno s prilogami je na vpogled na sedežu Občine Komen.

15. člen

(prenehanje veljavnosti)
Z dnem uveljavitve tega odloka prenehajo veljati tiste določbe Odloka o programu opremljanja in merilih za odmero komunalnega prispevka za območje Občine Komen (Uradni list RS, 121/08, 25/09) in Odloka o programu opremljanja stavbnih zemljišč za območje opremljanja »Komunalna infrastruktura Komen – jug« v Občini Komen (Uradni list RS, 42/08), ki urejajo odmero komunalnega prispevka za kanalizacijsko omrežje za obračunsko območje izgradnje kanalizacije v naselju Komen.
16. člen

(veljavnost)

Ta odlok začne veljati petnajsti dan po objavi v Uradnem listu Republike Slovenije.
Št. 

